**ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՄԱՆԿԱՎԱՐԺԱԿԱՆ  
ԱՇԽԱՏՈՂՆԵՐԻ ՎԵՐԱՊԱՏՐԱՍՏՈՒՄ**

**ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա՝ ուսուցման ժամանակակից մեթոդների կիրառման արդյունավետությունը**

**մանկապարտեզի ուսումնադաստիարակչական գործընթացում**

**Վերապատրաստվող՝ Թեհմինե Աղաբաբյան Արտակի**

**Գեղարքունիքի մարզ Գավառ համայնքի՝ <<Ծովազարդի մանկապարտեզ>> ՀՈԱԿ**

**Վերապատրաստող՝ մ․գ․թ․ Ս․ Մարության**

**ԵՐԵՎԱՆ 2022**

**Ներածություն**

**Արդյունավետ ուսուցման կազմակերպելու, կրթության բովանդակությունը մատուցելու և կրթության նպատակներն իրականացնելու համար անհրաժեշտ են որոշակի մեթոդներ, հնարներ և ձևեր։ Մեթոդների ընտրությունն և կիրառությունն ինքնանպատակ լինել չի կարող։ Այն կապված է բազմաթիվ խնդիրների և նպատակների հետ , որոնք իրական լուծում կարող են ստանալ միայն հատուկ պլանավորված և կազմակերպված ուսումնական գործընթացի միջոցով։ Պայմանականորեն ուսուցման մեթոդներն այսօր երկու խումբ են կազմում՝ ավանդական և ժամանակակից։**

**Ավանդական են համարվում բացատրական, զննական այն մեթոդները, որոնց հիմքում ընկած է պատրաստի տեղեկատվության պարզ փոխանցումը սովորողին և վերջինիս կողմից դրա վերարտադրումը։ Մեթոդն արդյունավետ է, երբ մեթոդին կից օգտագործվող հնարներն բազմազան են։**

**Ուսուցման մեթոդների ավանդական դասակարգումը հիմնված է գիտելիքների ձեռքբերման աղբյուրների վրա, որոնց համաձայն մեթոդները բաժանվում են երեք խմբի ՝ խոսքային, դիտողական, գործնական։**

**Խոսքային՝ գիտելիքի աղբյուրն խոսքն է։**

**Դիտողական՝ գիտելիքը ձեռք է բերվում դիտողականության , դիտարկման շնորհիվ։**

**Գործնական՝ գիտելիքը պրակտիկ փորձի արդյուն է։**

**Ներկայումս նախադպրոցական դիդակտիկայում լայն տարածում են գտել ուսուցման ժամանակակից մեթոդները ՝ խաղային, գործնական, ակտիվ ուսուցման մեթոդներ։**

**Խաղային մեթոդների առավելությունները պայմանավորված են խաղային մթնոլորտի բարձր հուզականությամբ, երեխայի համար բնական և հոգեհարազատ բնույթով։ Ուսուցանող են խաղի բոլոր տեսակները։ Սակայն հատուկ ուսուցմանն են ուղղված դիդակտիկ խաղերը,որոնք կատարում են երկու կարևոր գործառույթ․**

**․ խթանում են նոր գիտելիքների արդյունավետ յուրացմանը,**

**․ նպաստում են գիտելիքների ամրապնդմանը և կատարելագործմանը։**

**Ուսուցման գործնական մեթոդների խմբին են դասվում տարատեսակ վարժությունները, փորձերը, հետազոտումը և մոդելավորումը։**

**Փորձարարունը երեխայի որոնողական գործունեության յուրահատուկ ձևն է, ներքին ակտիվության վառ դրսևորում։ Այն պրոբլեմային ուսուցման հիմանական եղանակն է։**

**Ակտիվ ուսուցման մեթոդները նպաստում են ազատ մտածելու, համարձակ կարծիք հայտնելու կարողությունների և տարածականության զարգացմանը, իմացության գործընթացում ինքնուրույն կողմորոշմանը։ Ժամանակակից մեթոդների հիմքում ընկած է երեխայի ինքնուրույն ուսուցման գործունեությունը գիտելիքի ձեռքբերման գործընթացում նրա անմիջական, ակտիվ մասնակցությունը։ Ուսուցման ընթացքում ակտիվ միջավայր ապահովող մեթոդներն ընդունված է անվանել ինտերակտիվ կամ փոխգործուն միջոցներ։**

**Թեմայի արդիականությունը՝**

**Թեմայի արդիաիականությունը պայմանավորված է նրանով, որ ժամանակակից ուսուցումը և զարգացման շարժառիթները պահանջում են ուսումնական միջավայրի զարգացման նոր մոտեցումներ։**

**Յուրաքանչյուր երեխա ունի իր մոտիվացիան սովորելու, աշխարհընկալման, աշխարհըմբռնման և աշխարհճանաչման հարցում։ Եվ դա լուրջ խնդիր է դարձել, արդիականացել և հետազոտման մեծ աշխատանք է պահանջում։ Մոտիվացիան այն է, ինչը դրդում է երեխայի շարժվել այս կամ այն ուղղությամբ։ Օրինակ՝ սովորել, զարգացնել, ձեռք բերել, հասնել, նախաձեռնող լինել և այլն։**

**Հետազոտության նպատակն է ՝ բացահայտել ուսուցման ժամանակակից մեթոդների կիրառման արդյունավետությունը ուսումանդաստիարակչական գործընթացում։ Ստեղծել միջոցներ կամ մեթոդներ, որոնք կնպաստեն և կխթանեն երեխայի անձի ձևավորմանը։**

**Հետազոտության խնդիրներն են ՝**

**1․ուսումնասիրել թեմային վերաբերող գիտաուսումնական գրականությունը,**

**2․ բացահայտել ուսուցման ժամանակակից մեթոդները,**

**3․ընտրել դրանցից արդյունավետները գործնականորորեն կիրառելու համար։**

**Հետազոտույան մեթոդներից են․**

**․Մտագրոհ**

**․Զրույց**

**․Աշխատանք ենթախմբերով**

**․Իրավիճակի վերլուծություն**

**․ԽԻԿ**

**․Դերային խաղ**

**ՏԵՍԱԿԱՆ ՄԱՍ**

**ԲԱԺԻՆ 1 Ուսուցման ժամանակակից մեթոդները, կիրառումը և արդյունավետությունը նախադպրոցական ուսումանական հաստատությունում․**

**1․1 Խաղը երեխայի կյանքում․ <<Խաղը նրա, մանուկ մարդու բնական օրգանական պահանջն է, նրա լրջությունն է, նրա էությունն է>> 1էջ, 28 / Հովհ․ Թումանյան/**

**Խաղը երեխայի համար սոցիալական հասունացման ուղի է ։ Խաղի ժամանակ երեխաներն փորձեր են անում շփվելու իրենց հասակակիցների հետ։ Խաղը հասարակ զբաղմունք չէ կամ դատարկ հաճույք։ Այն ուրախացնում է երեխային, դարձնում անհոգ և կենսուրախ։ Երեխան խաղի ժամանակ շարժվում է, կատարում բազմաթիվ օգտակար շարժումներ, վազում է, թռչկոտում, կառուցում և այլն։ Խաղի մեջ զարգանում է երեխայի տրամաբանությունը, երևակայությունը։ Միայն խաղալով են երեխաները սովորում համերաշխ ապրել, զիջել ընկերներին, հոգ տանել միմյանց մասին։**

**Խաղերի միջոցով ընդլայնվում են նաև երեխաների պատկերացումները շրջապատի կյանքի և բնության մասին։ Նրանք ծանոթանում են բնության երևույթներին, մարդկանց կենցաղին։ Հարստանում և ակտիվանում է նրանց բառապաշարը, զարգանում է կապակցված խոսքը, դիտունակությունը, կամային ուշադրությունը, կանոնավորվում է արտասանությունը։**

**Խաղի ժամանակ զարգանում է երեխայի ստեղծագործական ունակությունը։ Վերարտադրելով կյանքի տարբեր իրադարձություններ, հատվածներ հեքիաթներից ու պատմվածքներից ՝ նա մտածում է այն ամենի մասին, ինչը տեսել է, կամ իր համար կարդացել են մեծերը։**

**Խաղերի տեսակներն են՝**

**․Սյուժետա-դերային**

**․ Խաղ-թատերացումներ**

**․Կառուցողական**

**․Ռեժիսորական խաղեր և խաղ երևակայություններ։**

**1․2 Ուսուցման ժամանակակից մեթոդների արդյունավետությունը նախադպրոցական ուսումնական հաստատությունում։**

**Ուսուցման գործընթացը մանկապարտեզում կազմակերպվում է երեք հիմնական ձևերով։1 Ուսուցման կազմակերպման ամենատարածված ձևը պարապմունքն է։ Պարապմունքները երեխայի համար հնարավորություն են ստեղծում ճանաչողական գործընթացը դարձնել իրական փորձառություն, որն օգնում է յուրաքանչյուր երեխայի լիարժեք բացահայտել իր ստեղծագործական կարողությունները, բավարարել հետաքրքրությունները։ Պարապմունքի ժամանակ երեխաները հետազոտում են ուսումնասիրում, պրպտում, լուծումներ գտնում։ Այսօր առավել արժեքավոր են համալիր պարապմունքները, որոնց ընթացքում դիդակտիկի խնդիրները լուծվում են ՝ երեխաներին ներգրավվելով գործունեության**

**տարբեր ձևերի մեջ։ Մշակվում են ինտեգրված պարապմունքներ, որոնց ընթացքում երեխաններին ներկայացվում են նույն դիդակտիկ նպատակին ծառայող**

**գիտելիքներ՝ տարբեր ոլորտներից։ Ուսուցման կազմակերման բավական արդյունավետ ձև է էքսկուրսիան, որը նախապես պլանավորում և անցկացվում է հստակ մեթոդիկայով։ Ուսուցնող էքսկուրսիան ինչպես և պարապմունքը, բաղկացած է երեք մասից՝ նախապատրաստական, հիմնական և ամփոփոխ։**

**Ուսուցման կազմակերպման արդյունավետ ձև է դիդակտիկ խաղը, որն աստիճանաբար փոխարինվելու է պարապմունքների ձևով կազմակերպվող ուսուցմանը։ Ուսուցման գործընթացը շարունակվում է նաև պարապմունքներից և դիդակտիկ խաղերից դուրս՝ ազատ ժամանցի, հանդեսների և տոնակատարությունների, զբոսանքների և խաղերի ընթացքում։ Ուսուցման կազմակերպման ավանդական ձևերը պարբերաբար կատարելագործվում և մշակվում են։ Աստիճանաբար մանկապարտեզ են մուտք գործում ուսուցման կազմակերպման նոր ձևերը, որոնց կիրառումն էլ ավելի արդյունավետ է լինում մանկապարտեզում։**

**1․3 Ուսուցման ժամանակակից մեթոդները՝**

**Կիրառվող մեթոդներից են՝**

**․Մտագրոհ**

**․Զրույց**

**․Աշխատանք ենթախմբերով**

**․ Հարց և հարցադրումներ**

**․ Իրավիճակի վերլուծություն**

**․Դերային խաղ**

**․ԽԻԿ**

**Ինտերակտիվ մեթոդներից ամենատարածվածը և ամենահաճախակի կիրառվողը՝ <<Մտագրոհը>> կարելի ծառայեցնել ամենատարբեր նպատակների՝ թեմայի կայուն յուրացման բառապաշարի հարստացման և ակտիվացման, ստեղծագործական բազմաթիվ աշխատանքների իրականացման, ինչպես նաև լեզվական գիտելիքների յուրացման և կիրառման համար։**

**Մտագրոհի մեթոդը խնդիրների լուծման գործնական մեթոդ է, հիմնված ստեղծագործական ակտիվության վրա, ըստ որի ՝ երեխաններին հնարավորություն է տալիս,շատ լուծման եղանակներ առաջ բերել, այդ թվում նաև ամենաֆանտաստիկ։ Իսկ գործնականում կիրառելու համար վերցնում ենք առավել հաջողը։**

**———————-————— Լ․Մանուկյան, Հ․Միտոյան, Լ․Սմբատյան<<Մայրենի լեզվի դիդակտիկ խաղեր>>Երևան , 2007թ**

**Մտագրոհի ժամանակ երեխայի յուրաքանչյուր միտք համարվում է ընդունելի և մանկավարժի կողմից չի ենթարկվում քննարկման կամ գնահատականի։**

**Առանձնացվում և համատեղ քննարկման են ենթարկվում ուսուցանող խնդրի հիմնական կողմերը, երեխաներն ինքնուրույն յուրացնում և կառուցում են գիտելիքները, որոնք համատեղ քննարկման և վերլուծության արդյունք է։**

**Մտագրոհը կիրառվում է հիմնականում պարապմունքի խթանման փուլում, երբ երեխանները նախապատրաստվում են նոր նյութի յուրացմանը։ Այն կարծես կապող օղակ է հանդիսանում ուսումնասիրվող երևույթի մասին սովորողների արդեն ունեցած և ձեռք բերվող գիտելիքների միջև։ Մտագրոհը նպաստում է երեխաների ստեղծագործական մտածողության զարգացմանը։ Օրինակ՝ <<Հիվանդանոց>> խաղից առաջ կարելի է երեխաններին հարցեր ուղղելհիվանդանոցի կարգ ու կանոնի, բժշկի գործունեության, դեղորայքի օգտագործման և առաջացած հիվանդությունների վերաբերյալ։ Մտագրոհի նպատակն է զարգացնել երեխայի երևակայությունը ձևավորել լսելու ունակություն, ապահովել ճանաչողական ակտիվ գործունեություն, զարգացնել խնդրի վրա կենտրոնանալու հմտություն, խթանելու ստեղծագործական միտքը և երեխայի մեջ ձևավորել համատեղ գործակցության հմտություն։**

**Զրույց նպաստում է երեխաների մտքերի ինքնուրույն արտահայտմանը, ձեռք բերած գիտելիքների դրսևորմանը, վերլուծական մտածողության զարգացմանը։ Երեխաների խոսքի զարգացման կարևորագույն մեթոդներից մեկը զրույցն է։ Շատ կարևոր է զրույցի նշանակությունը երեխայի մտավոր կյանքում։ Այն նպաստում է երեխայի մտածողության զարգացմանը, օգնում է ճիշտ ձևավորելու միտքը, լսելու և հասկանալու ուրիշի խոսքը։ Զրույցի ժամանակ երեխան ոչ միայն պատասխանում է դաստիարակի հարցերին այլև ինքն է հարցեր տալիս, արտահայտում իր կարծիքը։**

**Զրույցը հիմնականում անցկացվում է ուսումնական պարապմունքի սկզբում, որի շնորհիվ դաստիարակը համակարգում է ընտանիքում, մանկապարտեզում, խաղերի, աշխատանքի, պարապմունքի ժամանակ երեխաների ձեռք բերած փորձը, պատկերացումները շրջապատող աշխարհի, բնության և մարդկանց մասին, սովորեցնում է երեխաններին մտածել նպատակաուղղված և հետևողական՝ չշեղվելով զրույցի բուն թեմայից, պարզ և հասկանալի արտահայտել սեփական մտքերը։**

**———————-——**

**Հ․Միտոյան, Լ․ Սմբատյան,<<Ուսումնական ձեռնարկ>> մանկապարտեզի համար, Երևան 2010 /էջ 186/**

**<<Նախաշավիղ>> գիտամեթոդական հանդես, 2015 /էջ 23/**

**Զրույցն անցկացնելիս դասիարակի առջև դրվում է մի կարևոր խնդիր ևս, հասնել այն բանին, որ խմբի բոլոր երեխանները դառնան զրույցի ակտիվ մասնակիցներ։ Դրա համար հարկավոր է հարցն ուղղել ամբողջ խմբին, պատասխան ստանալ տարբեր երեխաններից։ Չի կարելի անընդհատ հարցեր ուղղել նույն երեխային։**

**Հարցերը երեխաների մտածողությունը խթանելու կարևոր գործոնն է։ Լ․Սմբատյանը իր գիտամեթոդական հոդվածներից մեկում անդրադառնալով նախադպրոցական կապակցված խոսքի զարգացման,և դրա հետ կապված մի շարք հարցերին նշել և տարբերակել է պարապմունքի ժամանակ դաստիարակի կողմից առաջարկվող հարցերը նշելով՝ ուսումնական պրոցեսում կիրառվող հարցերն ու հարցադրումներն ըստ նպատակադրման։ Դրանք լինում են ՝ վարժեցնող, մարզող, ստուգող, իսկ երեխանների հետ զրույց ծավալելու նպատակով հետապնդող հարցերը դասակարգվում են հետևյալ կերպ․**

**Բաց հարցեր, որոնք նպատակահարմար են անմիջական հաղորդակցություն սկսելու համար։ Այս տիպի հարցերը հնարավորություն են տալիս մտածելու և ազատ պատասխանել և դրանք չեն ենթադրում միանշանակ պատասխաններ։**

**Փակ հարցեր, որոնք պահանջում են միանշանակ պատասխաններ՝<<այո>> կամ <<ոչ>>։ Այս տիպի հարցերը նպատակահարմար է օգտագործել պատասխանի ընտրության հնարավորությունը սահմանափակելու համար։**

**Հուշող հարցերը ինչպես երևում է անվանումից, այս հարցերը նպատակ ունեն երեխային հանգեցնելու այն մտքին, որն ակնկալում է դաստիարակը։**

**Ուսուցման համակարգ է նաև ԽԻԿ համակարգը։**

**Խթանման փուլում ՝ փորձել վերհիշել թեմայի մասին ունեցած ամբողջ ինֆորմացիան և միաժամանակ սկսել խորհել բուն թեմայի մասին։**

**Իմաստի ընկալման փուլում՝ ներգրավման աստիճանը, հետաքրքրությունը և եռանդը պահպանել կարողանալն է։ Սովորողին օգնելն է վերահսկել սեփական ընկալումը, հատկապես երբ նոր ինֆորմացիա է հանդիպում։**

**Աշխատանքները շարունակվում են ենթախմբերով, հաշվի առնելով երեխանների տարիքային առանձնահատկությունները։**

**Կշռադատման փուլում՝**

**․Գիտելիքի հիմնավոր յուրացումն ու խորը ընկալումն է։**

**․Երեխանների միջև եռանդուն քննարկում ծավալել, խրախուսելով կարծիքների բազմազանությունը, որն էլ իր հերթին նպաստում է քննադատական և ճկուն մտածողության զարգացմանը։**

**Դերային խաղը ձեռք բերած գիտելիքների կամ փորձի հարստացման միջոց է։ Կատարելով որևէ դեր՝ երեխան ձգտում է ըստ համապատասխան իրավիճակի դրսևորել այն և հասցնել ավարտին։**

**Դերային խաղը երեխաններին հնարավորություն է տալիս բացահայտել իրենց ընդունակությունները։ Անհրաժեշտ է ընտրել խաղի համար բազմաբովանդակ և հետաքրքրաշարժ թեմաներ։**

**Դերային խաղը երեխաներին դարձնում է նախաձեռնող և ակտիվ։Անգամ ամենապասիվ երեխան մտնելով խաղի մեջ օգտագործում է իր բոլոր ուժերը, որպեսզի խաղի ժամանակ հետ չմնա ընկերներից։**

**Դերային խաղերի համար կարևոր են ապահովել երեխայի հետևյալ կարողունակությունները՝**

**․Լեզվական և հաղորդակցական կարողունակություն**

**Երեխան տիրապետում է գրական հայերենին, հաղորդակցվում տարբեր իրավիճակներում և միջավայրում, դրսևորում խոսքային և ոչ խոսքային ակտիվություն՝ մասնակցություն ունենալով հասարակական կյանքին։ Ընդունակ է ճանաչել բանավոր ներկայացվող երևույթները, ըմբռնել, նկարագրել, մեկնաբանել դրանք, ներկայացնել բացատրություններ։ Երեխան ունակ է կողմնորոշվել լեզվական միավորներում՝ հնչյուն, բառ, նախադասություն, ունի տարրական պատկերացումներ վանկի, հնչյունի և տառի մասին, ինքնուրույն ձևակերպում է սեփական մտքերը՝ ազատ և կապակցված արտահայտելով կարծիք, վերաբերմունք որևէ երևույթի մասին։**

**․ Ճանաչողական և մոտիվացիոն կարողունակություն՝**

**Երեխան իր տարիքին համապատասխան, ընդունակ է պատճառահետևանքային կապեր տեսնել երևույթների, իրադարձությունների միջև, ճանաչել առարկաների և օբյեկտների կապերը, հարաբերությունները։ Դրսևորում է ակտիվություն, հետաքրքրություն, ճանաչողական հետաքրքրություն աշխարհի, առարկանների և երևույթների, ինչպես նաև հարաբերությունների կառուցման հանդեպ։**

**—————————**

**Նախադպրոցական կրթության պետական չափորոշիչ, Երևան 2021թ․**

**ԳՈՐԾՆԱԿԱՆ ՄԱՍ**

**ԲԱԺԻՆ 2 Փորձարարական աշխատանքի մեթոդիկան և արդյունքների վերլուծությունը․**

**Ինչպես արդեն նշել ենք, խաղը շատ կարևոր է հատկապես կրտսեր խմբի երեխաների համար։ Այստեղ սովորական խաղը ինչոր կերպ գնալով վերածվում է ուսումնական խաղի, որտեղ երեխաներն հանդես են գալիս որոշակի իրավիճակում։**

**Խաղը մարզում է երեխաների միտքը, դարձնում ինքնավստահ և ամենակարևորը հաղորդակցվում են առանց կաշկանդվածության։ Եվ այդ հարցում մեծ նշանակություն ունեն դերային խաղերը, որտեղ նրանցից յուրաքանչյուրը հանդես է գալիս որոշակի դերում։ Խաղալով դերային խաղեր կամ խմբային խաղեր երեխաների մեջ ձևավորվում է ուսումնադաստիարակչական գործընթաց։ Նրանք դառնում են ավելի կարգապահ, օգնում են մեկը մյուսին, սովորեցնում, ընկերասիրություն, ազնվություն, արդարություն, ինչու ոչ նաև համաձայնության եզրեր գտնում։**

**Հետազոտական աշխատանքի նպատակն է՝ իրականացնել այնպիսի խաղեր, որոնք կնպաստեն կրտսեր խմբի երեխաների ուումնադաստիրակչական գործընթացի զարգացմանն ու ձևավորմանը, ինչպես նաև կնպաստի և կխթանի երեխայի անձի ձևավորմանը։**

**Փորձարարությունը իրականացրել ենք Գեղարքունիքի մարզի <<Ծովազարդի մանկապարտեզ>> ում կրտսեր 2-րդ խմբում։**

**Կրտսեր 2-րդ խմբի երեխաների համար խորձարարական աշխատանքն իրականացրել ենք դերային խաղի միջոցով, իսկ թեման ընտրել ենք <<Խոհարարություն>>**

**Մինչ դերային խաղի բուն թեմային անցնելը, երեխաներին ծանոթացրել ենք խոհանոցային պարագանների անհրաժեշտությունը և կարևորությունը։**

**Պարապմունքի պլան**

**Խումբ՝ կրտսեր 2-րդ**

**Թեմա՝ <<Խոհանոցը և խոհարարական հմտություններ>>**

**Նպատակը՝ պատկերացում ձևավորել խոհանոցային պարագանների մասին, զարգացնել ուշադրությունը, հիշողությունը, ավելացնել բառապաշարը նոր բառերով**

**Պարապմունքի կիրառվող մեթոդները՝ մտագրոհ, զրույց, հարց ու պատասխան, ԽԻԿ, դիտարկում, գործնական աշխատանք։**

**Պարապմունքի տևողությունը՝ 20-25րեպե**

**Տեսակը՝ դերային խաղ**

**Վերջնարդյունքները՝**

**1, կարողանալ ընկալել ներկայացված նկարի բովանդակությունը և վերարտադրել այն,**

**2․ կարողանալ ինքնուրույն ձևակերպել և արտահայտել սեփական մտքերը՝ նախադասություններում բառերը կիրառելով ճիշտ հաջորդականությամբ,**

**3․կարողանալ ընկալել բառի նշանակությունը, դրսևորելով բառակազմության տարրական կարողություններ՝ բառերին ավելացնելով փոքրացնող վերջածանցներ։**

**Դիդակտիկ նյութեր՝ խոհարարական քարտեր, խոհանոցային պարագաններ, մագնիսներ, գոգնոց, գլխարկ, խոհարարական փազլներ, բանջարեղեն։**

**Պարապմունքի սկիզբ՝**

**Պարապմունքը սկսում ենք մտագրոհ մեթոդով։ Դաստիարակը երեխաններին հարցեր է տալիս խոհանոցային պարագաների մասին։**

**-Երեխաներ երբ ենք օգտագործում բաժակը՞**

**-Եթե չլիներ բաժակը, ինչով պետք է ջուր խմեինք՞**

**-Ինչ նպատակով ենք օգտագործում ՝ դանակը, գդալը, պատառաքաղը՞**

**Մտագրոհ մեթոդի ժամանակ երեխաները սկսում են ստեղծագործական ակտիվություն ցուցաբերել։ Այնուհետև հնչեցրած հարցերին երեխաները սկսում են պատասխանել, կիրառելով հարց ու պատասխան մեթոդը։**

**-Բաժակը ջուր, թեյ, հյութ խմելու համար է,**

**-Դանակով հաց, պանիր, կարագ, բանջարեղեն ենք կտրատում,**

**-Իսկ գդալով ճաշիկ ենք ուտում։**

**Այնուհետև խոհանոցային պարագաների մասին ունեցած գիտելիքը ամրապնդելու համար, նորից եմ հարցեր տալիս, ցուցադրելով նկարներ՝**

**-Երեխաներ ին՞չ է սա,**

**Հնչում է հստակ պատասխան**

**-Սա դանակ է, սա թեյնիկ է, սա բաժակ է, իսկ սա թավա։**

**Երեխաները հնչեցրած հարցերի պատասխանում են հակիրճ և տեղին։ Իսկ ցուցադրված նկարները ամրացնում ենք գրատախտակին, որպեսզի երեխաների ուշադրության կենտրոնում լինի։**

**Պարապմունքի ընթացքը՝**

**Պարապմունքի ընթացքում հանձնարավում է երեխաներին կատարել ենթախմբերով աշխատանք։ Ենթախմբերով աշխատանքը հնարավորություն է տալիս համագործակցել, փոխանակել իրենց գիտելիքները և ձգտել հասնել ընդհանուր նպատակի։ Դաստիարակը սեղաններին դնում է խոհարարական փազլներ, որոնք խառնված են։ Լսելեվ դաստիարակի հրահանգները , երեխաները փորձում են խաղի միջոցով վերադասավորել։ Հանձնարարված աշխատանքին ակտիվ մասնակցում են երեխաները, իսկ դաստիարակը մի փոքր ուղղորդում է։**

**Հետևելով երեխաների աշխատանքին ակնհայտ նկատվում է երեխաների համագործակցությունը, սկսում են մեկը մյուսի հետ ակտիվ զրույց ունենալ, թե որտեղ տեղադրեն փազլի մասնիկը, որ աշխատանքը ճիշտ լինի։**

**Մինչ երեխաները համագործակցելով կատարում են հանձնարարված աշխատանքը, դաստիարակը այդ ընթացքում շրջում է, ուղղորդում և հետևում, որ խաղին մասնակցեն բոլորը, նույնիսկ պասիվ երեխան ներգրավվի խաղային աշխատանքին։ Ակնհայտ է նաև այն հանգամանքը, որ երեխաները ավարտին հասցրեցին հանձնարարված աշխատանքը։ Իսկ աշխատանքն ավարտելուց հետո հարցը ուղղում է բոլորին։**

**-Ին՞չ պատկեր ստացանք երեխաներ,**

**-Դանակ, գդալ, ափսե, բաժակ։**

**Ստացված պատկերները նույնպես փակցնում ենք գրատախտակին։ Նորից ամփոփվում է կատարված աշխատանքը։**

**Պարապմունքի վերջում մեր փոքրիկ խոհարարները, իրենց ունեցած խոհանոցային պարագաներով և խոհարարական հմտություններով պատրաստում են բանջարեղենային աղցան։**

**Տիրապետելով կարգ ու կանոնին, առաջին գործողությունը լվացվելն է։ մաքուր լվանում ենք մեր ձեռքերը և մեր բանջարեղենները։**

**Ինչպես նաև հետևում ենք անվտանգության կանոններին՝ դանակից օգտվում ենք զգուշությամբ։ Սկսում ենք աշխատանքը։**

**Կտրատում ենք կաղամբը, գազարը, պղպեղը, լոլիկը։ Կտրատելու ընթացքում ներկայացվում է յուրաքանչյուր բանջարեղենի օգտակարության մասին, ինչպես նաև հատկանիշը։ Երեխաները ձեռքով շոշափում են գազարը և ասում հատկությունը՝ փափուկ է թե պինդ,**

**-Իսկ երեխաներ գազարն է փափուկ թե լոլիկը՞։**

**Այս կերպ զարգանում է երեխաների մատիկների մանր մոտորիկան։**

**Պատրաստելու ընթացքում շարունակում եմ հարցերով ամրապնդել բանջարեղենների մասին ունեցած գիտելիքները։**

**-Երեխաներ իսկ գազարը որտեղ է աճում՞**

**Երեխաները սկսում են ակտիվ պատասխանել հարցերին, նույնիսկ հիշում են թե ինչպես են տատիկները այն ցանում։**

**Կիրառվեց նաև ձնագնդի մեթոդը՝ հեշտից անցնելով մասնակի բարդացման՝ հարցերի միջոցով։**

**Ահա և վերջ երեխաներ ձեր պատրաստած վիտամիններով հարուստ աղցանը պատրաստ է։ Դե հիմա եկեք մտածենք թե ում առաջինը հյուրասիրենք։ Երեխաները մի փոքր մտածելուց հետո որոշեցին, որ առաջին փորձարկողն լինեն իրենք։**

**Երեխաներ իսկ հիմա պետք է գեղեցիկ սպասքադրել սեղանը։**

**Երեխաները օգնելով դայակին՝ գեղեցիկ դասավորում են ափսեները, գդալները, անձեռոցիկը և նստում սեղանի շուրջ։**

**Դայակը հավասարաչափ լցնում է աղցանը և բարի ախորժակ մաղթում։**

**-Համեղ է աղցան երեխաններ՞**

**-Այո հնչում է պատասխանը։**

**Ծանոթանալով խոհանոցին՝ երեխաները հասկացան թէ ինչ աշխատանք է կատարում խոհարարը, ինչպես ՝ կիրառում յուրաքանչյուր պարագա։**

**Հատկանշական է նաև այն հանգամանքը, որ զարգացավ նաև երեխաների հիշողությունը, քանի որ նրանք և՜ համտեսում էին, և՜ հիշում, թե ով էր կտրատում գազարը, ո՜վ կաղամբը, պղպեղը, լոլիկը։**

**Երեխաները աշխատեցին մաքուր և կոկիկ, առանց բղավոցի, լսելով մեկը մյուսին։**

**Այսպիսով երեխաները կատարելով փորձարարական աշխատանք կարողացան ինքնուրույն հաղթահարել իրենց առջև դրված խնդիրները։**

**Ամփոփելով հետազոտական աշխատանքը և կատարելով փորձարարական վերլուծություն, երեխաները հասկացան թե ինչ կերպար կերտեցին այսօր, ինչ պատրաստեցին և ինչ ստացան։**

**Պարապմունքն ավարտվեց բարձր տրամադրությամբ։**

**Այսպիսով կիրառելով ժամանակակից ուսուցման մեթոդները, ապահովեցի երեխաների գիտելիքի պաշարը՝ բանջարեղենի, սպասքի, խոհարարի մասնագիտության մասին։ Մեթոդների կիրառումը նաև զարգացրեց երեխաների խոսքը, միտքը, արտասանությունը։**

**Եզրակացություն**

**Հեզազոտության արդյունքում եկա հետևյալ եզրահանգման՝**

**․Խաղը կրտսեր խմբի համար ուսուցման լավագույն միջոց է։**

**․Խաղի ընթացքում արձանագրեցի թե երեխաները ինչպես են ուշադրությունը կենտրոնացնում, ինքնավստահ վարքագիծ ցուցաբերում, շուտ կողմնորոշվելու ունակություն ձեռք բերում, ինչպես նաև արագ և կենտրոնացած պատասխանում հարցերին։**

**․Խաղի միջոցով զարգանում է նաև երեխայի աշխատասիրությունը և պատասխանատվության զգացումը։ Գովելի է նաև աշխատանքը ավարտին հասցնելու կարողունակությունը։**

**․ Խաղի ընթացքում երեխան տիրապետում է վարքի բարոյական և անվտանգության նորմերին ու կանոնների, որոնք որոշիչ դեր են խաղում երեխայի անձի ձևավորման գործում,**

**․Օգտագործելով խաղային մեթոդները, կրտսեր խմբում, կարելի է գալ այն եզրահանգման, որ պարապմունքն դառնում է ավելի արդյունավետ ու նպատակային։**

**Օգտվելով ուսուցման ժամանակակից մեթոդներից՝ երեխաները կարողացան ամբողջությամբ ներգրավվել խաղային մեթոդին։ Տեսական և գործնական աշխատանքը էլ ավելի նպաստեց երեխաների խոսքի զարգացմանը։ Եվ այս նոր մեթոդների կիրառման շնորհիվ՝ ցանկացած նյութ երեխաների համար դարձավ ավելի հասկանալի և նպատակային։**

**Գիտահետազոտական աշխատանքի արդյունքում, հանգեցի նաև այն եզրակացության, որ դերային խաղի միջոցով և այս ժամանակակից մեթոդների կիրառմամբ ես լիարժեք ապահովեցի չափորոշչային վերջնարդյունքները**

**Կարևոր նշանակություն ունի նաև դաստիարակի անմիջական դերը։ Դաստիարակն այն նվիրյալն է, ով ջանում է դաստիարակել առողջ և կիրթ սերունդ։**

**Նախադպրոցական ուսումնական հաստատությունը ունի կարևոր սկզբունք։**

**<<Նախ՝ երեխային սիրել, հետո՝ դաստիարակել և ուսուցանել։ Երեխային ընդունել այնպիսին, ինչպիսին ինքը կա։ Ընդունել երեխայի սխալվելու իրավունքը։ Օգնել երեխային՝ գործել ինքնուրույն։ Ճանաչել երեխայի անձը և կատարագործել>>։**

**ԳՐԱԿԱՆՈՒԹՅԱՆ ՑԱՆԿ**

**1․Հ․ Միտոյան, Ս․ Մարության <<Համալիր ծրագիր>>, Երևան 2012թ, էջ 141**

**2․Լ․Սմբատյան, Հ․ Միտոյան <<Ուսումնական ձեռնարկ, մանկապարտեզի համար>>, Երևան 2010թ, էջ 181**

**3․Լ․Մանուկյան, Լ․Սմբայան, Հ․Միտոյան<<Մայրենի լեզվի դիդակտիկ խաղեր>> Երևան 2007թ,**

**4․ Նախադպրոցական կրթության պետական կրթական չափորոշիչ Երևան 2021թ,**

**ԲՈՎԱՆԴԱԿՈՒԹՅՈՒՆ**

**Ներածություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․2**

**Տեսական մաս**

**Բաժին 1․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․3**

**1․1․ Ուսուցման ժամանակակից մեթոդների կիրառումը նախադպրոցական ուսումնական հաստատությունում**

**1․2Ուսուցման ժամանակակից մեթոդների արդյունավետությունը**

**․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․4**

**1․3Ուսուցման ժամանակակից մեթոդները․․․․․․․․․․․․․․․․․․․․․․․5**

**Գործնական մաս**

**Բաժին 2․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․9**

**Եզրակացություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․13**

**Գրականության ցանկ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․14**